Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6896

h) A követő felső és alsó határokat szolgáltat, amelyeken belül fekszik várhatóan a valódi magasság. A magasság változtatási sebesség határokat annak megállapítására használják, hogy késleltetni kell-e a megoldási tanácsadás generálását és egy értelem megfordítás szükségességének értékelésében, ha a magasság változtatási sebesség megbízhatósága “kicsi”. 3.5.10 LEVEGŐ-LEVEGŐ KOORDINÁCIÓ 3.5.10.1 Koordinációs lekérdezések. Amikor az ACAS egy hasonlóan felszerelt megközelítő légijárművet veszélyeztetőnek nyilvánít, az utóbbihoz lekérdezéseket továbbít az S-módú adatkapcsolaton keresztül megoldási tanácsadási koordinációhoz. Ezeket a lekérdezéseket, amelyek megoldási közléseket tartalmaznak, feldolgozási ciklusonként egyszer végzik addig, amíg a megközelítő légijármű veszélyeztető marad. A felszerelt veszélyeztető légijármű koordinációs válasz küldésével mindig visszaigazolja a megoldás közlés vételét. 3.5.10.2 KOORDINÁCIÓ LEKÉRDEZÉS FELDOLGOZÁS 3.5.10.2.1 Az ACAS egy másik ACAS-al felszerelt megközelítő légijárműtől kapott megoldás közlést a megoldási tanácsadás kiegészítésnek a megközelítő részére történő tárolásával és a megoldási tanácsadás kiegészítés rögzítés felfrissítésével dolgozza fel. 3.5.10.2.2 A megoldási tanácsadás egy általános fogalom, amely függőleges megoldási tanácsadás kiegészítést (VRC) és/vagy vízszintes megoldási tanácsadás kiegészítést (HRC) jelent, ahogy éppen megfelel. Speciálisan az S-módú lekérdezésben szolgáltatott információ az ACAS II részére VRC, az ACAS III részére pedig a VRC és/vagy a HRC. 3.5.10.2.3 A megoldás tanácsadás kiegészítés (HRC) rekord az összes éppen aktív megoldás tanácsadás kiegészítések (VRC-k és/vagy HRC-k) együttese, amelyet az ACAS vett. A négy bit a megoldási tanácsadás kiegészítés rekordban megfelel a két VRC értéknek (“ne haladj el alul” és “ne haladj el felül”), amelyet a két HRC érték (“ ne fordulj balra” és “ne fordulj jobbra”) követ. Ha a RAC rekordban egy bit beállítás történik, az azt jelenti, hogy a megfelelő megoldási tanácsadás kiegészítést egy vagy több ACAS-tól vették. Amikor egy megoldási tanácsadás kiegészítést vesznek egy másik ACAS-tól, a megfelelő bit(ek) beállítása a RAC rekordban megtörténik. Minden alkalommal, amikor egy másik ACAS-tól egy megoldási tanácsadás törlését veszik, a megfelelő bit(ek) törlésre kerül(nek), amíg egy másik ACAS nem idézi elő a bit(ek) beállítását. 3.5.10.3 KOORDINÁCIÓS SOROZAT A koordinációs üzenetek sorozatát és a hozzátartozó feldolgozást az A-9 ábra illusztrálja. A koordináció megvalósításának elmulasztása a veszélyeztető légijármű által nem összeegyeztethető megoldási tanácsadás értelem kiválasztást eredményezhet. 3.5.10.4 KOORDINÁCIÓ PROTOKOLL 3.5.10.4.1 Miután egy felszerelt megközelítő légijárművet veszélyeztetőnek nyilvánítottak, az ACAS először ellenőrzi, hogy érkezett-e megoldási tanácsadás ettől a veszélyeztető légijárműtől. Ha igen, akkor az ACAS választ egy megoldási tanácsadást, amely összeegyeztethető a veszélyeztetés függőleges értelmével. Ha nem érkezett megoldási tanácsadás, akkor az ACAS a találkozás geometriájára alapozva kiválaszt egy megoldási tanácsadást (3.5.2 Szakasz). Bármelyik esetben az ACAS elkezdi a függőleges értelemre vonatkozó információ továbbítását a veszélyeztető légijárműnek, pásztázásonként egyszer, megoldási tanácsadás kiegészítés formájában, egy megoldási tanácsban. A megoldási tanácsadás kiegészítés “ne haladj felül”, ha az ACAS a veszélyeztető légijármű feletti elhaladást választotta, “ne haladj alul”, ha az ACAS a veszélyeztető légijármű alatti elhaladást választotta. 3.5.10.4.2 Miután egy ACAS-t veszélyeztetőként észlelnek, a veszélyeztetés összehasonlítási folyamaton megy keresztül. Ha valamilyen oknál fogva a két légijármű ugyanazt az (nem összeegyeztethető) elkülönítési értelmet választja, a magasabb 24-bites légijármű címzéssel rendelkező légijármű megfordítja az értelmet. Ez akkor következhet be, ha a két légijármű egyidejűleg veszélyeztetőnek észleli egymást, vagy egy átmeneti kapcsolat hiány megakadályozza a sikeres kommunikációt. 3.5.10.5 KOORDINÁCIÓS ADATVÉDELEM Az ACAS tárolja az éppen aktuális megoldási tanácsadást és más ACAS-al felszerelt légijármű(vek)től vett aktív megoldás tanácsadás kiegészítés(ek)t, amelyek a saját légijárművet veszélyeztetőnek érzékeli. Annak érdekében, hogy a tárolt információ ne kerüljön módosításra egy vagy több ACAS-ra való reagálásban, amíg azt a saját ACAS általi megoldási tanácsadás kiválasztásra használják, az adatokat védik úgy, hogy azok csak egy ACAS részére álljanak rendelkezésre, vagy csak egy ACAS-ra való reagálásban lehessen módosítani egyidőben. Ezt például koordinációs zárlat állapotba való bemenettel hajtják végre, amikor az adattár a saját ACAS által hozzáférhető, vagy egy veszélyeztető ACAS új adatokat nyújt. Ha megoldás közlés érkezik, mialatt a koordinációs zárlat állapot fennáll, az adatokat megtartják, amíg a fennálló koordináció zárlat állapot véget nem ér. Az adatok különböző folyamatok általi szimultán elérésének lehetősége az ACAS-on belül fennáll, mert a bejövő veszélyeztető megoldási közlések aszinkron módon érkeznek az ACAS adatfeldolgozáshoz, ténylegesen megszakítva ezt a feldolgozást. 3.5.11 FÖLDI KOMMUNIKÁCIÓ 3.5.11.1 ACAS megoldási tanácsadások jelentése a földnek. Amikor megoldási tanácsadás létezik, az ACAS jelzi a légijármű S-módú válaszjeladójának, hogy megoldási tanácsadással rendelkezik az Smódú földi állomás számára. Ez a válaszjeladót arra készteti, hogy jelzést állítson be, amely mutatja, hogy egy közlés a földhöz való továbbításra vár. E jelzés vétele után egy S-módú érzékelő kérheti a megoldási tanácsadás továbbítását. Amikor ezt a kérést veszi, a saját S-módú válaszjeladó az üzenetet Comm-B válasz formátumban szolgáltatja. Ezenkívül az ACAS periódikus rádióadásokat generál 8 másodperces időközökben azalatt az idő alatt, amíg a repülőgépvezető részére megoldási tanácsadás jelzés van. A rádióadás megoldási tanácsadás paraméterek utolsó értékeit jelenti, amelyeket az előző 8 másodperces periódusban felvesznek, még ha a tanácsadás be is fejeződött. Ez lehetővé teszi az ACAS megoldási tanácsadás tevékenységének figyelését azokon a területeken, amelyeket földi különleges megoldási tanácsadás rádióadás jel vevők segítségével az S-módú földi állomás felderítése nem fed le,. A megoldási tanácsadás rádióadásokat általában földi berendezéseknek sugározzák, de fedélzetre irányuló adattovábbításnak jellemzik őket. 3.5.11.2 Veszélyeztető légijármű észlelési paramétereinek felügyelete földi állomásról. Veszélyeztető légijármű észlelési paramétereit egy vagy több S-módú földi állomás felügyelheti az ACAS légijárműnek küldött érzékenység szint szabályozó (SLC) utasítást tartalmazó lekérdezések továbbításával. Miután egy adott S-módú földi állomástól jövő SLC utasítás közlést vett, az ACAS tárolja az SLC utasítás értéket a földi állomás számának indexével ellátva. Az ACAS a vett legkisebb értékeket használja fel, ha egynél több földi állomás küld ilyen közlést. Az ACAS idő szerint külön értékeli mindegyik hely SLC utasítását és törli azt, ha ugyanerről a helyről egy másik közlés 4 percen belül nem frissíti fel. Az ACAS ugyancsak azonnal töröl egy SLC utasítást, ha ettől az állomástól specifikus törlési kódot kap. SLC utasítások nem használhatók fel kapcsolt Comm-A lekérdezéseken belül. 3.5.12 ÉRZÉKENYSÉGI SZINT SZABÁLYOZÁS Az ACAS veszélyeztető észlelési paraméterek felügyelete a következők által szolgáltatott SLC utasítások segítségével történik:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes